**KÚPNA Zmluva**

uzavretá podľa § 409 a nasl. zákona č. 513/1991 Zb. v znení neskorších predpisov (Obchodného zákonníka)

**Čl. I**

**Zmluvné strany**

# Objednávateľ: Metales FIXING, s.r.o.

# Sídlo: M.R. Štefánika 44, 026 01 Dolný Kubín

# V zastúpení: Jozef Baľák, konateľ

IČO: 46467386

DIČ: 2023390204

IČ DPH : SK2023390204

Bankové spojenie: Tatra banka, a.s.

IBAN, číslo účtu: SK65 1100 0000 0029 4304 3160

Tel : +421 903634791

Email : info@kotvenia.eu

 (ďalej len : „**Objednávateľ**“ )

# Dodávateľ :

Sídlo:

V zastúpení:

IČO:

DIČ:

IČ DPH :

Zapísaná:

Bankové spojenie:

Číslo účtu:

Tel :

Email :

(ďalej len „**Dodávateľ**“ )

Východiskovým podkladom na uzavretie tejto zmluvy (ďalej len „zmluva“) je ponuka dodávateľa zo dňa ................. (doplní uchádzač), s názvom: „CNC obrábacie centrum“.

**Čl. II**

**Predmet zmluvy**

1. Predmetom zmluvy je dodávka CNC obrábacie centrum.
2. Názov predmetu zmluvy .......................................................................................... (uchádzač uvedie názov výrobcu a typové označenie predmetu zmluvy)
3. Podrobná špecifikácia predmetu zmluvy je uvedená v **Prílohe č. 1.** tejto zmluvy.
4. Súčasťou predmetu zmluvy je :
5. dodanie predmetu zmluvy do výrobného areálu objednávateľa, na presne určené miesto vo výrobnom priestore objednávateľa a
6. montáž a uvedenie predmetu zmluvy do prevádzky a to zapojenie predmetu zmluvy do objednávateľom pripravených pripojovacích bodov médií – elektrická energia, stlačený vzduch, odsávanie, pričom dodávateľ je povinný realizovať zaistenie (ochranu) predmetu zmluvy pred poškodením a vypracovať a predložiť dokumentáciu o realizácii zapojenia predmetu zmluvy nevyhnutnú na inštaláciu a schválenie prevádzky oprávnenými orgánmi a vykonanie všetkých východiskových odborných prehliadok, odborných skúšok, tlakových skúšok a iných požiadaviek na bezpečnú prevádzku stanovené platnou legislatívou EU a SR týkajúce sa predmetu zmluvy a
7. nastavenie predmetu zmluvy a oživení predmetu zmluvy s tým, že dodávateľ je povinný preukázať dosiahnutie všetkých parametrov, ktoré sú v tejto zmluve a jej **Príloha č.1**.

**Čl. III**

**Termín a miesto dodania**

* 1. Zmluvné strany sa dohodli, že lehota dodania predmetu zmluvy a jeho riadne odovzdanie objednávateľovi uplynie 120-tym kalendárnym dňom od nadobudnutia platnosti a účinnosti tejto zmluvy.
	2. Miestom umiestnenia predmetu zmluvy je sídlo objednávateľa, t.j. Metales FIXING s.r.o., M. R. Štefánika 44, 026 01 Dolný Kubín

**čl. IV**

**Cena za predmet zmluvy**

1. Cena predmetu zmluvy špecifikovaného v čl. II tejto zmluvy je stanovená dohodou zmluvných strán vo výške :

|  |  |  |
| --- | --- | --- |
| 1 | Cena bez DPH | ...............Euro |
| 2 | 20 % DPH | ...............Euro |
| 3 | Celková cena s DPH | ................Euro |

Uvedená cena je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

1. Cena zahŕňa všetky náklady dodávateľa potrebné k dodaniu predmetu zmluvy.
2. Všetky ceny sú nemenné počas celej doby platnosti tejto zmluvy.

**Čl. V**

**Platobné podmienky**

1. Zmluvné strany sa dohodli, že Objednávateľ uhradí Dodávateľovi cenu za predmet zmluvy na základe faktúry vystavovanej dodávateľom.
2. Dodávateľ je oprávnený vystaviť konečnú vyúčtovaciu faktúru až po dodaní celého predmetu zmluvy a to až po ukončení preberacieho konania. Neoddeliteľnou súčasťou faktúry bude písomný záznam o úspešnom ukončení preberacieho konania predmetu zmluvy.
3. Splatnosť vystavenej faktúry je 60 kalendárnych dní od jej preukázateľného doručenia objednávateľovi.
4. DPH bude účtovaná podľa platných predpisov v čase fakturácie.
5. Dodávateľom predložená faktúra ako daňový doklad, musí byť vyhotovená v súlade s  ustanovením § 71 zákona č. 222/2004 Z. z. o dani z pridanej hodnoty v znení neskorších predpisov. V opačnom prípade bude mať objednávateľ právo vrátiť ju dodávateľovi na doplnenie s tým, že prestane plynúť lehota splatnosti faktúry a nová lehota splatnosti začne plynúť doručením doplnenej a opravenej faktúry.
6. Objednávateľ poskytne dodávateľovi preddavok na dodanie predmetu zmluvy nasledovne :
* 20% v lehote do 30 kalendárnych dní od nadobudnutia platnosti a účinnosti tejto zmluvy
* 30% v lehote do 60 kalendárnych dní od nadobudnutia platnosti a účinnosti tejto zmluvy.

Dodávateľ je povinný vystaviť zálohu faktúru na poskytnutie zálohových platieb.

**Čl. VI**

**Dodanie a odovzdanie predmetu zmluvy**

* 1. Celý predmet zmluvy musí byť certifikovaný v súlade s platnou legislatívou EU a SR.
	2. Zmluvné strany sa dohodli, že dodávateľ dodá všetky návody na obsluhu a návody na údržbu a prevádzkový manuál a zoznam chybových hlásení v slovenskom jazyku.
	3. Zmluvné strany sa dohodli, že po úspešnom ukončení preberacieho konania spíšu písomný záznam poverený zástupcovia zmluvných strán o ukončení preberacieho konania predmetu zmluvy. Úspešným ukončením preberacieho konania bude preukázanie dosiahnutia všetkých parametrov, ktoré sú v tejto zmluvy a v jej prílohách.
	4. Objednávateľ zabezpečí vybudovanie základov, na ktoré dodávateľ namontuje predmet zmluvy, ak to bude potrebné, a to v súlade s „Podrobnou špecifikáciou na zhotovenie základov“, ktoré dodávateľ preukázateľné doručí objednávateľov najneskôr do 10 pracovných dní od nadobudnutia platnosti a účinnosti tejto zmluvy.
	5. Nebezpečenstvo škody na predmete zmluvy, ako aj na veciach a materiáloch, potrebných na dodanie predmetu zmluvy znášať dodávateľ až do času písomného prevzatia predmetu zmluvy objednávateľom.
	6. Dodávateľ sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle platných právnych predpisov o bezpečnosti práce a ochrane zdravia pri práci.

**Čl. VII**

**Záručná doba a zodpovednosť za vady predmetu zmluvy**

* + 1. Dodávateľ zodpovedá za to, že predmet zmluvy je v súlade s podmienkami tejto zmluvy a že počas celej záručnej doby bude mať vlastnosti, dohodnuté v tejto zmluve a jej prílohe.
		2. Záruka sa vzťahuje na predmet zmluvy za predpokladu riadnej starostlivosti a údržby predmetu zmluvy objednávateľom. Záruka sa nevzťahuje na prípady násilného poškodenia predmetu zmluvy, resp. poškodenia živelnou pohromou.
		3. Záručná dobu na predmet zmluvy je 24 mesiacov od písomného prebratia predmetu zmluvy.
		4. Zmluvné strany sa dohodli, že počas záručnej doby bude :
* odstránenie reklamovanej vady bezplatne v mieste umiestenia predmetu zmluvy a
* reakciu dodávateľa na reklamovanú vadu do 12 hodín od jej nahlásenia dodávateľovi a
* nástup na odstránenie reklamovanej vady najneskôr do 24 hodín od jej nahlásenia dodávateľovi a
* odstránenie reklamovanej vady najneskôr do 48 hodín od jej nahlásenia dodávateľovi a
* dodávku náhradných dielov a spotrebného materiálu nevyhnutného na zabezpečenie riadnej prevádzky predmetu zmluvy do 48 hodín od nahlásenia objednávky dodávateľovi.
	+ 1. Zmluvné strany sa dohodli, že počas záručnej doby budú bezplatne vykonávané všetky servisné úkony v mieste umiestnenia predmetu zmluvy a to vrátane dodávky súčiastok a materiálu potrebného na riadnu prevádzku predmetu zmluvy a to aj vrátane všetkých olejových a mazacích náplní.
		2. Objednávateľ umožniť dodávateľovi prístup do priestorov, kde sa budú vady počas záručnej doby odstraňovať.
		3. Objednávateľ má právo zabezpečiť odstránenie vád inou organizáciou na náklady dodávateľa len v prípade vzájomnej dohody s dodávateľom, alebo ak dodávateľ v dohodnutom termíne vady neodstráni.

**Čl. VIII**

**Zmluvné pokuty a úroky z omeškania**

1. V prípade omeškania dodávateľa s plnením predmetu zmluvy v dohodnutom termíne, si môže objednávateľ uplatniť nárok na zmluvnú pokutu vo výške 0,05 % z ceny predmetu zmluvy za každý deň omeškania.
2. V prípade omeškania dodávateľa s odstránením prípadných vád a nedorobkov zistených pri prevzatí predmetu zmluvy a vád zistených počas záručnej doby, objednávateľ si môže uplatniť zmluvnú pokutu vo výške 0,05 % z ceny predmetu zmluvy za každý deň omeškania.
3. V prípade omeškania objednávateľa s úhradou faktúry v dohodnutej lehote, si dodávateľ môže uplatniť úrok z omeškania vo výške 0,05 % z dlžnej sumy za každý deň omeškania.
4. Uhradením zmluvnej pokuty dodávateľom, nezanikne nárok objednávateľa na náhradu škody, ktorá prevyšuje výšku zmluvnej pokuty.

**Čl. IX**

**Osobitné ustanovenia**

1. Zmluvné strany sa zaväzujú ihneď písomne oznámiť druhej strane závažné skutočnosti, ktoré nastali po podpise zmluvy a súvisia s predmetom zmluvy.
2. Zmluvné strany sa dohodli, ak predmet zmluvy nebude spĺňať čo i lej jeden z parametrov, uvedených v tejto zmluve a **Prílohe č. 1** tejto zmluvy objednávateľ nepreberie predmet zmluvy ako celok a dodávateľ nemá právo vzniesť žiadne nároky voči objednávateľovi.
3. V prípade vzniku škody porušením povinností vyplývajúcich zo zmluvy budú zmluvné strany postupovať v súlade s príslušnými ustanoveniami Obchodného zákonníka.
4. V prípade omeškania dodávateľa s plnením predmetu zmluvy viac ako 60 kalendárnych dní si objednávateľ vyhradzuje právo odstúpiť od zmluvy.
5. Dodávateľ určuje nasledovných subdodávateľov, ktorých bude využívať pri plnení tejto zmluvy
* Obchodné meno:
* Sídlo/ miesto podnikania:
* IČO:
* Osoba oprávnená konať za subdodávateľa v rozsahu meno, priezvisko, adresa pobytu a dátum narodenia :
1. Dodávateľ zaviazaný z tejto zmluvy je povinný počas jej platnosti oznamovať objednávateľovi akúkoľvek zmenu údajov v rozsahu uvedenom v ods. 6. tohto článku zmluvy, a to písomnou formou najneskôr do 15 dní odo dňa uskutočnenia zmeny.
2. Zmena subdodávateľa/ov uvedeného v ods. 5. tohto článku zmluvy za iného subdodávateľa/ov je možná len na základe písomného schválenia zo strany Objednávateľa. Dodávateľ je povinný uviesť vo svojom návrhu na zmenu subdodávateľa/ov všetky údaje v zmysle ods. 5. tohto článku zmluvy. Subdodávateľ/subdodávatelia, ktorého/ých navrhuje Dodávateľ na plnenie tejto zmluvy musí/ia byť zapísaný v registri partnerov verejného sektora podľa osobitného predpisu - Zákon 315/2016 Z.z. o registri partnerov verejného sektora a o zmene a doplnení niektorých zákonov, ktorí majú povinnosť zapisovať sa do registra partnerov verejného sektora.

**Čl. X**

**Záverečné ustanovenia**

* 1. Pokiaľ nie je v zmluve dohodnuté inak, riadia sa právne vzťahy z nej vyplývajúce príslušnými ustanoveniami Obchodného zákonníka a súvisiacimi právnymi predpismi platnými v Slovenskej republike.
	2. Táto zmluva nadobúda platnosť a účinnosť dňom podpisu obidvomi zmluvnými stranami.
	3. Dodávateľ sa zaväzuje strpieť výkon kontroly/auditu/overovania súvisiaceho s dodávaním tovaru, ktorá je predmetom tejto zmluvy, kedykoľvek počas platnosti a účinnosti Zmluvy o poskytnutí nenávratného finančného príspevku uzavretej medzi Objednávateľom a Poskytovateľom oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu/overovania na mieste môžu vykonať kontrolu/audit/overenie na mieste súvisiace s dodávkou, ktorá je predmetom tejto zmluvy u Prijímateľa (Objednávateľ) kedykoľvek od podpisu tejto zmluvy až do termínu uvedeného v zmluve o NFP. Uvedená doba sa predĺži v prípade ak nastanú skutočnosti uvedené v článku 90 Nariadenia Rady (ES) č.108/2006 o čas trvania týchto skutočností. Oprávnené osoby na výkon kontroly/auditu/overovania na mieste sú najmä:
	4. Poskytovateľ a ním poverené osoby,
	5. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
	6. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
	7. Orgán auditu, jeho spolupracujúce orgány a osoby poverené na výkon kontroly/auditu,
	8. Splnomocnení zástupcovia Európskej Komisie a Európskeho dvora audítorov,
	9. Orgán zabezpečujúci ochranu finančných záujmov EÚ,
	10. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
	11. Objednávateľ si vyhradzuje právo bez akýchkoľvek sankcií odstúpiť do tejto zmluvy, ak ešte nedošlo k plneniu z tejto zmluvy a výsledky administratívne finančnej kontroly Poskytovateľa neumožňujú financovanie výdavkov vzniknutých obstarávania predmetu zmluvy alebo iných postupov.
	12. Zmluvu je možné meniť alebo dopĺňať iba formou písomných dodatkov, ktoré budú neoddeliteľnou súčasťou zmluvy.
	13. Zmluva je vyhotovená v štyroch rovnopisoch, dva pre objednávateľa a dva pre dodávateľa.
	14. Zmluvné strany vyhlasujú, že obsah zmluvy je prejavom ich slobodnej vôle, zmluva nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a na znak súhlasu ju vlastnoručne podpísali.
	15. Neoddeliteľnou súčasťou zmluvy sú:
* Príloha č. 1 – Podrobná špecifikácia predmetu zmluvy

v Dolný Kubín , dňa ............ v ..............................., dňa .............

…………………………………….…… ………………………………………………………

 za Objednávateľa za Dodávateľa

**Príloha č. 1.**

|  |  |  |
| --- | --- | --- |
| Názov | Hodnoty  | Jednotka |
| Obrábacie centrum |  | - |
| Počet osí |  | - |
| Maximálna nosnosť pracovného stola |  | kg |
| Plynulé indexovanie |  | stupňov |
| Systém riadenia |  | - |
| Software na offline programovanie |  | - |
| Software na programovanie pohybov a obrábania cad/cam |  | - |
| Software na simulácie |  | - |
| Software na modulácie |  | - |
| Post procesor |  | - |
| Počet licencií softwarov |  | ks |
| Vyhodnocované údaje | Meranie a vyhodnocovanie vyťaženosti stroja |  | - |
| Preťaženie vretena a posuvov v osiach |  | - |
| Odčítanie hodnôt v osiach |  | - |
| Vyhodnocovanie meraní obrobkovou sondou |  | - |
| Meranie všetkých parametrov obrobku vo všetkých osiach |  | - |
| Vyhodnocovanie výsledkov meraní |  | - |
| Presné meranie polohy nástroja a zápis do nástrojovej tabuľka |  | - |
| pojazdy | Z os |  | mm |
| X os |  | mm |
| Y os |  | mm |
| vreteno | Počet prevodových stupňov |  | stupne |
| Maximálny výkon vretena |  | kW |
| Upínanie vo vretene |  | - |
| Vnútorné vysokotlaké chladenie |  | - |
| Maximálny tlak vnútorného vysokotlakého chladenia |  | bar |
| Maximálne otáčky vretena |  | ot/min. |
| Odlučovač olejovej hmly |  | - |
| Zásobník | Zásobník nástrojov |  | - |
| Počet nástrojov v zásobník nástrojov |  | ks |
| Maximálny priemer nástrojov -v zásobníku plné obsadenie |  | mm |
| Maximálna dĺžka nástroja v zásobníku |  | mm |
| Maximálny priemer nástroja - v zásobníku každé druhé obsadenie |  | mm |
| Maximálna hmotnosť nástroja |  | kg |
| Dopravníky triesok pozdĺžne |  | - |
| Počet dopravníkov triesok pozdĺžnych |  | ks |
| Nástrojová sonda |  | - |
| Nástrojová sonda | Kontaktné ustanovovanie nástroja |  |  |
| Optická |  | - |
| Bezkáblová |  |  |
| Minimálny rozmer merania a kontroly nástoja nástrojovou sondou |  | mm |
| Umožniť funkcionalitu 3D merania a zamerania nástroja |  | - |
| Detekovať poškodenie nástroja |  | - |
| Obrobková sonda |  | - |
| Obrobková sonda | Pre ustavenie a meranie obrobkov |  | - |
| Prenos údajov |  | - |
| Komunikačný rozsah |  | stupňov |
| Programovateľné nastavenie spôsobu zapnutia a vypnutia |  | - |
| Aktívna kontrola všetkých požadovaných parametrov v priebehu celého obrábacieho cyklu |  | - |
| Meria finálne rozmery hotového výrobku pred odopnutím zo stroja – okamžitá detekcia rozmerovej odchylky |  | - |
| Vytvorenie podkladu pre merací protokol |  |  |
| Elektoskriňa s klimatizáciou |  | - |
| Automatický mazací systém |  | - |
| Osvetlenie pracovného priestoru |  | - |
| Výstražná signalizácia funkcionality stroja |  | - |
| Výstražná signalizácia funkcionality stroja |  | farby |
| Pištoľ na stlačený vzduch a príprava na stroji na jej pripojenie |  | - |
| Oplachová pištoľ na stroji pripojená na chladiacu emulziu |  | - |
| Nádrž chladiacej kvapaliny |  | - |
| Maximálny objem nádrže chladiacej kvapaliny |  | litrov |
| Separátor oleja z chladiacej emulzie |  | - |
| Vstup na Ethernet prostredníctvom USB portu |  | - |
| Údržbová sada náradia nevyhnutná na vykonávanie bežnej prevádzky a bežnej údržby |  | - |
| Prevádzkové využitie |  | prac. smeny |
| Ručné kolečko kompatibilné s riadiacim systémom |  | - |
| Plné krytovanie stroja |  | - |
| Rozmery stroja | Dĺžka |  | mm |
| Šírka |  | mm |
| Výška |  | mm |

**\* Uchádzač je povinný vyplniť všetky hodnoty predmetu zmluvy vo vyššie uvedenej tabuľky a doplniť ďalšie údaje, ktoré považuje za dôležité na presnú špecifikáciu predmetu zmluvy.**

v Dolný Kubín, dňa ............ v ..............................., dňa .............

………………………………….……..……… ………………………..…………….………………

za Objednávateľa za Dodávateľa